- Apocalipsis
- <
- 5
- >

5
Ri boton vuj y ri Alaj Oveja
1 Jac'ari' yin xintz'et chi pa ruk'a' derecha ri Jun ri tz'uyul pa nimalaj tz'uyubel, c'o jun boton vuj*Is. 34:16; Ez. 2:9. ri tz'iban rij-ruvech, y tz'apin riq'uin vuku'*C'o niqui'ij chi ri sellos yo'on ri vuku' chuchi' ri vuj. C'o niqui'ij chi vuku' bolkot banon che ri vuj, y jujun sellos yo'on chi jujun bolkot. tz'apibel.*Is. 8:16; 29:11; Dn. 12:4. 2 Y xintz'et jun ángel ri c'o uchuk'a' pa ruk'a' ri cof nich'o chubixic: ¿Achique ta jun nuc'ul chi nujak ri vuj re' y nuch'ol-e ri achok che tz'apin-vi? xcha'. 3 Pero nis-ta chicaj, nis-ta choch'ulef, o chuxe' ka ri roch'ulef c'o ta jun ri c'o ruk'a' richin nujak ri vuj, masque xaxe richin nutz'et ruvech. 4 Y yin jani na yinok', roma man jun xilitaj ri nuc'ul chi nujak-ka ri vuj richin nu'on leer, o richin nutz'et ruvech. 5 Jac'ari' jun chique ri nima'k quijuna' achi'a' quire' xu'ij-pe chuve: Man chic catok', tatz'eta' na pe', c'o jun ruxiquin can ri Judá*He. 7:14. y riy-rumam ri David ri can achel jun León*Gn. 49:9. ri xtiquer yan chirij ruchuk'a' ri itzel, y romari' nuc'ul chi nujak ruvech ri vuj y nuch'ol-e ri vuku' tz'apibel richin.
6 Jac'ari' xitzu'un-apu y xintz'et chi pa quinic'ajal ri (caji', quiji') c'o quic'aslen, ri nimalaj tz'uyubel, y pa quinic'ajal ri nima'k quijuna' achi'a', c'o jun Alaj Oveja pa'el, ri can k'alaj chi xk'ax yan pa camic,*Is. 53:7; Jn. 1:29. roma c'a k'alaj na quetal ri socotajic chirij. Xintz'et chi c'o vuku' ruc'a', y vuku' runak' tak ruvech;*Zac. 3:9. y ri' ja ri vuku' espíritu*Ap. 4:5. richin ri Dios ri etakon pa ruvi' ronojel ri roch'ulef.*Zac. 4:10. 7 Xjel c'a apu ri Alaj Oveja, xuq'uen-apu ri boton vuj pa ruk'a' derecha ri Jun ri tz'uyul pa nimalaj tz'uyubel. 8 Y tok ri Alaj Oveja ruc'uan chic ri boton vuj pa ruk'a', ri (caji', quiji') c'o quic'aslen y ri veinticuatro nima'k quijuna' achi'a', xexuque-ka chuvech. Chiquijununal rije' quic'ualo'n jujun arpa*Ap. 14:2; 15:2. y jujun lak ri ebanon riq'uin oro ri c'o pon chupan. Y ri pon ri' ja ri qui-oraciones*Sal. 141:2; Ap. 8:3, 4. ri erichin ri lok'olaj rutinamit ri Dios. 9 Ri xentz'et, niquibixaj jun c'ac'ac' bix*Sal. 40:3. ri quire' nu'ij:
Rat can nuc'ul-vi*Ap. 4:11. chi (ac'uan, avuc'a'n) ri vuj pan ak'a',
Y chi ye'ach'ol-e ri achok che tz'apin-vi.
Roma xacamises,
Y richin xojoc richin ri Dios, xojalok' riq'uin ri aquiq'uel*Mt. 26:28; Hch. 20:28; He. 9:12; 2 P. 2:1; 1 Jn. 1:7.
Chiquicojol conojel quivech tak vinak ri man junan ta cati't-quimama', quich'abel, y quitinamit.
10 Abanon chike chi junan nika'an gobernar aviq'uin y chi roj ocunak sacerdotes*Ex. 19:6; Is. 61:6. richin ri ka-Dios,
Y xtika'an gobernar pa ruvi' ri roch'ulef.
Quiri' nu'ij ri bix ri niquibixaj.
11 Tok xitzu'un chic apu jun bey, xinvac'axaj quikul q'uiy ángeles, y pa quinic'ajal ri ángeles ri' c'o-vi ri nimalaj tz'uyubel, ec'o ri (caji', quiji') c'o quic'aslen y ec'o ri nima'k quijuna' achi'a'. Chi millones ri ángeles*Dt. 33:2; Sal. 68:17; Dn. 7:10; He. 12:22. 12 ri riq'uin cuchuk'a' niqui'ij:
Ri Alaj Oveja ri xcamises,
Can nuc'ul-vi chi ja rija' ri nitakchi'in pa ruvi' ronojel,
Chi c'o nimalaj rubeyomal, chi c'o nimalaj runo'oj,
Chi c'o nimalaj ruchuk'a', chi can nimalaj vi rija',
Chi c'o ruk'ij y chi can nuc'ul-vi chi ninimirises rubi',*Ap. 7:12.
xecha'.
13 Ronojel c'a ri rubanon ri Dios chicaj, re choch'ulef, chuxe' ka re roch'ulef, y chupan ri mar; xinvac'axaj c'a chi quire' niqui'ij:
Ri Jun ri tz'uyul chupan ri nimalaj tz'uyubel y ri Alaj Oveja,
Utz chi jumul-jumul nibixex quibi',
Chi niyo'ox quik'ij, chi ninimirises quibi'
Y chi c'o uchuk'a' pa quik'a',*1 Cr. 29:11; Jn. 5:23; Ef. 3:21; Fil. 2:10. pa ruvi' ronojel,
xecha'.
14 Y ri (ecaji', yaquiji') c'o quic'aslen, Amén, yecha-apu. Y ri veinticuatro nima'k quijuna' achi'a' jac'ari' xexuque-ka, xquiya-ka nic'aj quivech pan ulef y xquiya' ruk'ij*1 Cr. 16:36; Ap. 19:4. ri can c'o ruc'aslen jumul-jumul.

- Apocalipsis
- <
- 5
- >

*5:1 Is. 34:16; Ez. 2:9.

*5:1 C'o niqui'ij chi ri sellos yo'on ri vuku' chuchi' ri vuj. C'o niqui'ij chi vuku' bolkot banon che ri vuj, y jujun sellos yo'on chi jujun bolkot.

*5:1 Is. 8:16; 29:11; Dn. 12:4.

*5:5 He. 7:14.

*5:5 Gn. 49:9.

*5:6 Is. 53:7; Jn. 1:29.

*5:6 Zac. 3:9.

*5:6 Ap. 4:5.

*5:6 Zac. 4:10.

*5:8 Ap. 14:2; 15:2.

*5:8 Sal. 141:2; Ap. 8:3, 4.

*5:9 Sal. 40:3.

*5:9 Ap. 4:11.

*5:9 Mt. 26:28; Hch. 20:28; He. 9:12; 2 P. 2:1; 1 Jn. 1:7.

*5:10 Ex. 19:6; Is. 61:6.

*5:11 Dt. 33:2; Sal. 68:17; Dn. 7:10; He. 12:22.

*5:12 Ap. 7:12.

*5:13 1 Cr. 29:11; Jn. 5:23; Ef. 3:21; Fil. 2:10.

*5:14 1 Cr. 16:36; Ap. 19:4.

© 2007 WBT