- 2 Corintios
- <
- 5
- >

5
1 Quiri' nin-ij chive roma keteman si niq'uis ri ka-cuerpo ri ocunak racho ri kánima*Fil. 3:21; 2 P. 1:13. vave' choch'ulef, ri Dios*He. 11:10. xtuya' chic jun racho ri man achi'a' ta ebanayon; jun racho man niq'uis ta y chila' chicaj c'o-vi. 2 Vacami nijilo*Ro. 8:23. ri kánima chupan ri ka-cuerpo ri ocunak racho. Roma nurayij chi ntoc cha'anin chupan ri jun chic racho ri richin chicaj; 3 richin quiri' c'o rutziak ri kánima nilitaj, y man ch'anel ta.*Ap. 3:18. 4 Roma riq'uin ri cuerpo kac'uan vacami, nkujilo y nikana' k'axomal roma man nikajo' ta chi ri kánima ntel yan e chupan, can nikajo' chi quiri' ruchi-ruvech nivik, richin quiri' re ka-cuerpo ri c'o ruk'a' ri camic che, nimukutaj roma ri c'aslen ri richin jumul.*1 Co. 15:42, 44. 5 Ri banayon chike chi quiri' favor nikac'ul, ja ri Dios mismo ri yayon ri Lok'olaj Espíritu*Ro. 8:23; Ef. 1:13, 14. chike, retal chi c'a c'o na más xtiyo'ox chike.
6 Y roma yo'on ri Lok'olaj Espíritu chike, jumul cukul kac'u'x, y keteman chi tok c'a kac'uan na ri cuerpo richin ri roch'ulef, c'a man jani rojc'o-apu riq'uin ri Ajaf Jesús. 7 Roma, ruxe'el ri kac'aslen riq'uin ri Dios, mana-ta ri nikatz'et*1 Co. 13:12. riq'uin kavech, xa ja chi cukul kac'u'x*Ro. 8:24, 25; 1 P. 1:8. riq'uin ri Jesucristo. 8 Pero roma cukul-apu kac'u'x, más nikarayij*Fil. 1:23. chi man ta chic rojc'o chupan ri cuerpo re', can ta rojc'o chic apu chupan ri kitzij kacho riq'uin ri Ajaf. 9 Romari', si c'a rojc'o na chupan ri aj-roch'ulef cuerpo, o si rojc'o chic riq'uin ri Ajaf, nikatij kak'ij chi nkuka chuvech ri Dios. 10 Roma nic'atzin chi c'o na jun k'ij tok konojel nkujepapo' chuvech ri Jesucristo, richin quiri' chikajununal nikac'ul rajil-ruq'uexel ri xka'an*1 R. 8:32; Job 34:11; Sal. 62:12; Is. 3:10, 11; Mt. 16:27; Ap. 22:12. riq'uin ri ka-cuerpo tok xojc'uje' choch'ulef, si utz o man utz ta.
Che ri Pablo y ri Timoteo yo'on-vi chi niquiya' rutzijol ri achel nic'ul kavech konojel roma ri Dios
11 Y roma keteman chi nic'atzin nikaxi'ij-ki'*He. 10:31. chuvech ri Ajaf ri achok chuvech xkujepapo-vi, romari' nikatij kak'ij richin niquinimaj ri vinak. Roma chuvech ri Dios can k'alaj ri achique rubanon ri kánima, pero yin ninjo' chi ja jun chivech rix nik'alajin-vi. 12 Man nikajo' ta nikaya' chic ka kak'ij*2 Co. 3:1. jun bey chivech, xa nikajo' nikaya' jun roma chive richin quiri' rix nina'*2 Co. 1:14. chi can c'o kakale'n, richin quiri' yixtiquer nito-ivi' chiquivech ri yebano chi can c'o rakale'n jun vinak riq'uin ri achique nitzu'un y man riq'uin ta ri achique rubanon ri ránima. 13 Roma si kitzij achel niquinojij ch'aka' chi roj man nikana' ta nkuch'o,*2 Co. 11:1. re' can richin chi ri Dios nuc'ul ruk'ij. Y si kitzij achel niquinojij ch'aka' chi can pa ruchojmil nkuch'o, xa richin c'o utz xtuq'uen-pe chive rix. 14 Quiri' ri nika'an roma ri Jesucristo can nkurojo', y jari' ri ninimo kichin. Romari' quire' nikanojij: Achel rija' xujach ri ruc'aslen coma conojel, romari' conojel achel (xecom, xequen) junan riq'uin. 15 Y coma conojel tok xujach ri ruc'aslen,*Is. 53:6; Mt. 20:28; 1 Jn. 2:1, 2. richin quiri' ri c'o quic'aslen riq'uin, man pa ruvi' ta chic ri nika chiquivech benak-vi ri cánima, xa pa ruvi' ri nika chuvech ri xujach ruc'aslen coma, y xc'asos-pe chiquicojol ri anima'i'. 16 Roma c'a ri', roj vacami, y ri chikavech-apu, mana-ta chic ri achique nitzu'un jun vinak ri nikaya' pa cuenta. Si pa na'ey quiri' xka'an riq'uin ri Jesucristo, vacami, man quiri' ta chic nika'an. 17 Romari', vacami xa achique na ri nuya' ránima riq'uin ri Jesucristo, c'ac'ac' ni'an che; ronojel ri xa richin ri ojer c'aslen, xecanaj yan can y xa c'ac'ac' chic rubanon ronojel.*Ap. 21:5.
18 Y ronojel ri xin-ij yan ka chive, petenak riq'uin ri Dios ri ruc'ulun chic kavech*Ro. 5:10, 11. roma ri nimalaj samaj xu'on ri Jesucristo. Vacami ruyo'on can pa kak'a' chi tikaya' rubixic ri achel nic'ul quivech conojel roma rija'. 19 Nu'ij tzij chi riq'uin rucamic ri Jesucristo chuvech cruz, ri Dios xujak bey chiquivech conojel richin nuc'ul chic quivech. Man nuya' ta chic pa cuenta*Is. 43:25. ri quimac, y pa kak'a' roj ruyo'on-vi can chi nikaya' rutzijol ri ch'abel ri nu'ij achique ruchojmil chi ri Dios nuc'ul quivech. 20 Roma c'a ri', roj achel roj rutako'n ri Dios ri nkuch'o chive pa rubi' ri Jesucristo;*Mal. 2:7; Ef. 6:20. ri nika'ij chive achel can ta pa ruchi' ri Dios ntel-vi. Romari' chuvi' quemelal yixkabochi'ij pa rubi' ri Jesucristo chi xa jun ivánima tibana' riq'uin ri Dios. 21 Ri Jesucristo man aj-mac ta,*Is. 53:9; He. 7:26. pero ri Dios xu'on jun achel aj-mac che koma roj, richin quiri' ri xa jun kabanon riq'uin ri Jesucristo, man jun chic kamac nikakalej.*Ro. 1:17.

- 2 Corintios
- <
- 5
- >

*5:1 Fil. 3:21; 2 P. 1:13.

*5:1 He. 11:10.

*5:2 Ro. 8:23.

*5:3 Ap. 3:18.

*5:4 1 Co. 15:42, 44.

*5:5 Ro. 8:23; Ef. 1:13, 14.

*5:7 1 Co. 13:12.

*5:7 Ro. 8:24, 25; 1 P. 1:8.

*5:8 Fil. 1:23.

*5:10 1 R. 8:32; Job 34:11; Sal. 62:12; Is. 3:10, 11; Mt. 16:27; Ap. 22:12.

*5:11 He. 10:31.

*5:12 2 Co. 3:1.

*5:12 2 Co. 1:14.

*5:13 2 Co. 11:1.

*5:15 Is. 53:6; Mt. 20:28; 1 Jn. 2:1, 2.

*5:17 Ap. 21:5.

*5:18 Ro. 5:10, 11.

*5:19 Is. 43:25.

*5:20 Mal. 2:7; Ef. 6:20.

*5:21 Is. 53:9; He. 7:26.

*5:21 Ro. 1:17.

© 2007 WBT